<classify> Akizungumza baada ya mazoezi na timu yake yaliyofanyika kwenye Uwanja wa Karume jana, Dusan alisema msimu uliopita timu yake ilishika nafasi ya pili baada ya kufungwa na El Merreikh ya Jamhuri ya Sudan katika fainali, hivyo msimu huu wamekuja wakijua kuna ushindani, lakini nao watahakikisha wanatoa ushindani.Naheshimu kila timu iliyopo kwenye mashindano haya, lakini naamini APR tutaonesha ushindani kwani lengo letu ni kutwaa ubingwa wa Cecafa, alisema Dusan.APR itafungua dimba la mashindano hayo yanayoshirikisha klabu kutoka nchi za Afrika Mashariki na Kati kwa kuikabili Al Shandy ya Sudan kwenye Uwanja wa Taifa saa 8 mchana kabla ya Yanga na Gor Mahia kuingia dimbani saa 10.00 kumaliza ubishi wa mashabiki kuwa nani mkali kati ya hizi timu kongwe Afrika Mashariki.Mashindano ya Cecafa yanashirikisha klabu 13 kutoka nchi za ukanda wa Afrika Mashariki na Kati ambapo APR FC ipo Kundi B pamoja na Al Shandy ya Sudan, LLB AFC ya Burundi na Hegaan FC ya Somalia.Kundi A lina timu za Yanga ya Tanzania Bara, KMKM ya Tanzania Zanzibar, Telecom ya Djibouti, Gor Mahia ya Kenya na Khartoum ya Jamhuri ya Sudan wakati Kundi C lina timu za Azam FC ya Tanzania Bara, Malaika ya Sudan Kusini, Adama City ya Ethiopia na KCCA ya Uganda.  <topic>: MICHEZO 